সমপ্রেমী ধারাবাহিক
সমপ্রেমী ধারাবাহিক (পুরুষপ্রেমী ধারাবাহিক, Gay love series, Boy love series) হলো রোমান্টিক ধারাবাহিক নাটকের একটি নতুন জেনরে, যেখানে দুজন পুরুষ অথবা দুজন নারীর মাঝে রোমান্টিক আকর্ষন, অনুভূতি, অনুরাগ, মান-অভিমান এবং ভালোবাসার প্রতিফলন, মিলবন্ধন ও সম্পর্ক অভিব্যক্ত করা হয়। রোমান্টিক নাটকগুলির এই নতুন ধারাটি এশিয়া মহাদেশ জুড়ে দাবানলের মতো ছড়িয়ে পড়ছে - বিশেষত থাইল্যান্ডে। একে ‘বিএল( Boy love)"ও বলা হয় । অনেকেই হয়তো এই ঘরানার কথা শুনেন নি, কেনমা এটি বিশেষ একটি 'মাঙ্গা' জেনার যেটা আত্মপ্রকাশের পর থেকে প্রায় এক দশক ধরে চুপচাপ রয়েছে। বিএল নাটকগুলি পুরুষ-পুরুষ সম্পর্কের উপর  আলোকপাত করলেও , তারা সাধারণত মহিলা দর্শকদের টার্গেট করে এবং এগুলো সাধারণ লেবেল থেকে আলাদা হয় যা এলজিবিটিকিউ সম্প্রদায়ের বাস্তব সংগ্রামগুলিক্র সাথে সম্পর্কিত হয়। তবে, এর অর্থ এই নয় যে 'বিএল' শিরোনামগুলি ব্যবহারের কারণে তারা কলঙ্কের মুখোমুখি হয় না, বরং মাঝে  এটি উপহাস, প্রত্যাখ্যান, নিন্দা বা আরও বেশি কিছু সামাজিক সমস্যার মুখে পতিত করে থাকে। বিএল জেনারটি অতি দ্রুত বেড়ে চলেছে এবং বিএল বিষয়বস্তুতে বিশেষীকরণ করা অনেকগুলি নতুন প্রযোজনা সংস্থা রক্ষণশীল এশিয়া জুড়ে সোচ্চার হচ্ছেন। আর তারই ফলাফল স্বরূপ থাইল্যান্ড, তাইওয়ান, দক্ষিণ কোরিয়া, চীন এবং জাপানসহ বিশ্বের বিভিন্ন দেশে বেশকিছু জনপ্রিয় সমপ্রেমী ধারাবাহিক (বিএল শিরোনাম) তৈরি করা হয়েছে এবং ভবিষ্যতে এর সংখ্যা বাড়ানোর আরো তাগিদ চলছে।